**projektas**

**reg. Nr. T-258**

**2.22.darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| **DĖL PASVALIO RAJONO SAVIVALDYBĖS INFRASTRUKTŪROS PLĖTROS ORGANIZATORIAUS** |

|  |  |  |
| --- | --- | --- |
| 2020 m. gruodžio d. | Nr. | T1- |
| Pasvalys | | |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos savivaldybių infrastruktūros plėtros įstatymo 2 straipsnio 10 dalimi, 4 straipsnio 2 dalies 1 punktu, 9 straipsnio 1 dalimi, Pasvalio rajono savivaldybės taryba nusprendžia:

1.Skirti Pasvalio rajono savivaldybės administraciją Pasvalio rajono savivaldybės infrastruktūros plėtros organizatore.

2. Nustatyti, kad šis sprendimas įsigalioja nuo 2021 m. sausio 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

parengė

Vietinio ūkio ir plėtros skyriaus vyriausioji specialistė (Savivaldybės vyriausioji architektė)

Zina Masilionytė,

tel. Nr. (8 658 34180), el.p. z.masilionyte@pasvalys.lt

2020-08-11

Suderinta DVS Nr. RTS-281

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS INFRASTRUKTŪROS PLĖTROS ORGANIZATORIAUS**

Pasvalys

2020-12-09

1. **Problemos esmė**.

Įgyvendinant Lietuvos Respublikos savivaldybių infrastruktūros plėtros įstatymo nuostatas, siūloma paskirti Pasvalio rajono savivaldybės infrastruktūros plėtros organizatorių.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Sprendimo projektas parengtas vadovaujantis Lietuvos Respublikos savivaldybių infrastruktūros plėtros įstatymo2 straipsnio 10 dalimi: ,,Savivaldybės infrastruktūros plėtros organizatorius – savivaldybės administracija ar savivaldybės tarybos sprendimu įsteigtas ir (ar) paskirtas viešasis juridinis asmuo, išskyrus viešąsias įstaigas, organizuojantys ir šiame įstatyme nustatytais atvejais įgyvendinantys savivaldybės infrastruktūros plėtrą.“;

4 straipsnio 2 dalies 1 punktu, kuris nustato, kad Savivaldybės taryba skiria savivaldybės infrastruktūros plėtros organizatorių;

9 straipsnio 1 dalimi, kuri nustato, kad jeigu savivaldybės taryba nėra įsteigusi ir (ar) paskyrusi viešojo juridinio asmens, organizuojančio ir šiame įstatyme nustatytais atvejais įgyvendinančio savivaldybės infrastruktūros plėtrą, savivaldybės infrastruktūros plėtros organizatoriaus funkcijas atlieka savivaldybės administracija.

Lietuvos Respublikos savivaldybių infrastruktūros plėtros įstatymas numato, kad savivaldybės infrastruktūros plėtrą organizuoja savivaldybės infrastruktūros plėtros organizatorius pagal savivaldybės tarybos tvirtinamus savivaldybės infrastruktūros plėtros organizatoriaus veiklos prioritetus, planavimo organizatoriaus metinius veiklos planus, savivaldybės ir (ar) vietovės lygmens teritorijų planavimo dokumentus.

Savivaldybės infrastruktūros plėtra įgyvendinama, kai savivaldybės infrastruktūros plėtros organizatorius ir (ar) valdytojas savivaldybės infrastruktūros projektuotoją ir statytoją parenka Lietuvos Respublikos viešųjų pirkimų įstatymo, Lietuvos Respublikos investicijų įstatymo arba Lietuvos Respublikos koncesijų įstatymo nustatyta tvarka arba kai savivaldybės infrastruktūros plėtros iniciatorius (iniciatoriai) sudaro savivaldybės infrastruktūros plėtros sutartį su savivaldybės infrastruktūros plėtros organizatoriumi ir savivaldybės infrastruktūros valdytoju (valdytojais) dėl inžinerinės savivaldybės infrastruktūros plėtros. Socialinės savivaldybės infrastruktūros plėtra įgyvendinama vadovaujantis Viešųjų pirkimų įstatymo, Investicijų įstatymo arba Koncesijų įstatymo nustatyta tvarka.

Sprendimo įsigaliojimo data – 2021 m. sausio 1 d., nes nuo šios datos įsigalioja Lietuvos Respublikos savivaldybių infrastruktūros plėtros įstatymo nuostata, reglamentuojanti prievolę paskirti savivaldybės infrastruktūros plėtros organizatorių.

**3.** **Skaičiavimai, išlaidų sąmatos, finansavimo šaltiniai.**

šio sprendimo įgyvendinimui finansavimas nereikalingas..

**4. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Teigiamos pasekmės – priimtas sprendimas prisidės prie Lietuvos Respublikos savivaldybių infrastruktūros plėtros įstatymo įgyvendinimo.

Neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto iniciatorė.**

Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Vietinio ūkio ir plėtros skyriaus vyriausioji specialistė

( Savivaldybės vyriausioji architektė) Zina Masilionytė